Adrian Mutu a citit-o pe FCSB în acest sezon: "O strategie de genul lui Dan Petrescu!"
FCSB are până acum un sezon foarte bun, ocupând primul loc în Liga 1 și aflându-se la distanță mare de puncte de rivalele la titlu.
Adrian Mutu, revenit în România în această iarnă, a analizat parcursul bucureștenilor. Tehncianul celor de la CFR Cluj consideră că FCSB a abordat o tactică precum cea utilizată de Dan Petrescu, care constă în lipsa de spectacol pe teren.
"O strategie de genul lui Dan Petrescu!"
"Eu n-aş pune-o doar pe seama unui jucător, deşi cred că şi Darius Olaru are o importanţă mare în angrenajul echipei. Eu cred că a avut o constanţă în rezultate. Constanţa caracterizează FCSB-ul în acest sezon.
Pare o echipă mai matură faţă de anii trecuţi. Apărarea nu este doar linia de fund, ci toată echipa, în general. Au mai crescut, s-au mai maturizat jucătorii şi asta se vede. Au fost mult mai constanţi, mai maturi în joc.
Au fost momente în care au gestionat foarte bine şi au lăsat spectacolul în favoarea punctelor. Ca pragmatism, a fost o strategie de genul lui Dan Petrescu", a spus Adrian Mutu, potrivit Fanatik.